en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en en en el el el el el el el el el el el el it it en en en en el en el el el en el el
Καλή χρονιά σε όλους! Η κανονική περίοδος του NFL έφτασε στο τέλος της και μπαίνουμε κατευθείαν σε κλίμα playoff. Το μενού της Wildcard εβδομάδας έχει 4 παιχνίδια και εδώ θα προσπαθήσουμε να ρίξουμε μια ματιά στα match-up. Arizona Cardinals (11-5) – Carolina Panthers (7-8-1) Οι Panthers είναι η ομάδα που μπήκε στα playoff με αρνητικό και προφανώς το χειρότερο ρεκόρ. Οι Cardinals έχουν χάσει τον βασικό τους running back και σημαντικό όπλο Ellington και ο αναπληρωματικός τους QB, ο Stanton, δεν είναι έτοιμος να επιστρέψει. Αυτές οι απουσίες λύγισαν τους Cards τις τελευταίες αγωνιστικές και έχασαν την πρώτη θέση στην NFC. Παρόλα αυτά οι Cardinals παραμένουν μια πολύ καλά δουλεμένη ομάδα και όσο δύσκολο μπορεί να δείχνει να κάνουν ένα playoff run και να διεκδικήσουν μια θέση στο SB, δεν πρέπει να τους ξεγράφουμε. Σίγουρα δεν φαίνονται για μια ομάδα one and done. Η άμυνα τους είναι πολύ καλή, ειδικά απέναντι στο run που είναι και το όπλο των Panthers. Από την άλλη πλευρά η άμυνα των Panthers είναι εμφανώς βελτιωμένη στα τελευταία παιχνίδια και είναι τυχερή που θα βρει απέναντί της αυτή την επίθεση. Σίγουρα το παιχνίδι φαίνεται για ένα full αμυντικό παιχνίδι με λίγους πόντους. Όμως αν πρέπει να ποντάρω κάπου θα ποντάρω στον Bruce Arians να σχεδιάσει τα απαραίτητα plays που θα δώσουν τους απαραίτητους πόντους για την νίκη. Θεωρώ ότι οι Cards δοκιμάσανε πράγματα τις τελευταίες αγωνιστικές αποδεχόμενοι την μοίρα τους ότι θα χάσουν το 1o seed. Από της άλλη οι Panthers δεν είναι ομάδα playoff. Το λέει το ρεκόρ τους. Δεν αποκλείεται να κερδίσουν, είναι ένα παιχνίδι άλλωστε. Αλλά δεν έχουν μέλλον σε βάθος χρόνου στα playoff. Detroit Lions (11-5) – Dallas Cowboys (12-4) Lions και Cowboys ξεπέρασαν τους αυτοκαταστροφικούς εαυτούς τους και κατάφεραν να μπουν στα playoff με σχετική άνεση. To matchup τους φαίνεται πολύ καλό στα χαρτιά και το παιχνίδι θα είναι εξαιρετικά ενδιαφέρον. Οι Lions είναι τυχεροί που θα έχουν τον Suh, καθώς η ποινή της μια αγωνιστικής για την απαράδεκτη ενέργεια του να πατήσει πάνω στον Rodgers δεν κράτησε για πολύ. Το δυνατό χαρτί αυτής της ομάδας, η άμυνα, στηρίζεται στην front 7 και ήδη η πιθανή απουσία του άλλου DT Fairley τους αποδυναμώνει. Χωρίς και τον Suh οι ελπίδες τους για νίκη έπεφταν δραματικά. Δουλειά αυτού του group, να σταματήσουν το τρίο Romo-Murray-Bryant και την OL των Cowboys. Μια επιθετική λειτουργία που βασίζεται η μια στην άλλη. Χωρίς το run οι άμυνες μπορούν να περιορίσουν τον Dez και χωρίς τον Dez στο παιχνίδι οι άμυνες επικεντρώνονται στο run. Σημαντική απουσία θα είναι και ο Free αν δεν μπορέσει να ξεκινήσει για την OL του Dallas. Απο την άλλη η επίθεση των Lions κατά καιρούς είχε μεγάλα προβλήματα κυρίως γιατί τα μεγάλα τους όπλα, Bush και Megatron, ήταν στα pits. Όμως μέσα από αυτές τις δυσκολίες ο Tate πήρε πολυ σημαντικό ρόλο και τώρα σε συνδυασμό με τους άλλους 2, αποτελούν ένα πολύ επικίνδυνο γκρούπ. Στον αγώνα θα τεθούν απέναντι σε μια συμπαθητική άμυνα που μπορεί να κάνει τα απαραίτητα stop. Το matchup τους είναι αρκετά ισορροπημένο για μένα, με τους Lions να έχουν ένα ελαφρύ προβάδισμα, ειδικά αν σταματήσουν τον Murray. Από τα πιο ενδιαφέροντα παιχνίδια της αγωνιστικής. Baltimore Ravens (10-6) – Pittsburgh Steelers (11-5) Οι Ravens κατάφεραν και μπήκαν στα playoff τελευταία αγωνιστική αφού ανέκτησαν το πλεονέκτημα που είχαν μετά την ήττα των Chargers. Ένα πλεονέκτημα που είχαν χάσει μόνοι τους μια αγωνιστική πριν. Όλα αυτά προφανώς έγιναν για να δούμε για 3η φορά φέτος αυτό το κλασικό παιχνίδι απέναντι στις 2 ομάδες. Τα 2 πρώτα παιχνίδια μοιράστηκαν με τους γηπεδούχους να έχουν το προβάδισμα. Όμως η νίκη των Steelers ήρθε πιο αργά και πιο πειστικά από αυτή των Ravens. Σε αυτό το παιχνίδι θα έβαζα τους Steelers φαβορί, όμως η ατυχία χτύπησε την πόρτα τους και ο Bell, ένα πολύ σημαντικό όπλο για τους Steelers είναι εκτός. Η απουσία αυτή είναι τεράστια και ίσως να κρίνει το παινχίδι. Οι Steelers με έχουν πείσει πιο πολύ αλλά με τα νέα δεδομένα το μεταξύ τους matchup είναι στο όριο. Ένα πολύ εύθραυστο όριο. Οποιαδήποτε ανάλυση δεν νομίζω ότι έχει νόημα. Πρόκειται για ένα παιχνίδι με ομάδες με μεγαλη κόντρα και όλα είναι πιθανά. Εγώ απλά θα πάω με τον γηπεδούχο, την μόνη σταθερή παράμετρο σε ένα παιχνίδι που και οι δύο ομάδες έχουν δείξει πολλά και διαφορετικά πρόσωπα (σε άμυνα και επίθεση) κατα την διάρκεια της σεζόν. Cincinnati Bengals (10-5-1) – Indianapolis Colts (11-5) Και οι δύο ομάδες στην αρχή της σεζόν ήταν φαβορί για να μπουν στα playoff. Και έτσι και έγινε. Οι Colts έκαναν μια κοιλιά και έχασαν την διεκδίκηση του first round bye, ενώ οι Bengals μπήκαν χωρίς να εντυπωσιάσουν και έκλεισαν την κανονική περίοδο με μια νίκη εντυπωσιακή απέναντι στους Broncos και μια ήττα απέναντι στους Steelers που τους επανέφερε στην πραγματικότητα. Οι Bengals κυνηγάνε την πρώτη νίκη του Dalton στα playoff, με τον Bernard να έχει επιστρέψει αλλά ίσως χωρίς τον Green, αν και πιστεύω ότι τελικά θα παίξει έστω και αν δεν ειναι 100%. Απέναντί τους οι Colts του Luck που ειδικά μετά τον τραυματισμό του Bradshaw έχουν πέσει λιγάκι. Παρόλα αυτά μέχρι οι Bengals και ειδικά ο Dalton καταφέρουν να δείξουν ότι μπορούν να κερδίσουν στα playoff, εγώ θα ποντάρω στους απέναντι. Ειδικά όταν οι απέναντι έχουν τον Luck που περιμένω να ανεβάσει επίπεδο το παιχνίδι του και να ηγηθεί της ομάδας του, ότι προβληματα και να βρει κατά την διάρκεια του παιχνιδιού. Εύκολα ή δύσκολα, οι Colts για μένα δεν το χάνουν το παιχνίδι, ειδικά στην έδρα τους. Βέβαια το NFL είναι τέτοιο που βρίσκει πάντα τον χειρότερο τρόπο να σε διαψεύσει εκεί που είσαι σίγουρος. Να δούμε αν θα είναι μια απο αυτές τις περιπτώσεις. Λίγες σκόρπιες σκέψεις:
Ο JPP έφτασε τα 12.5 sack φορτσάροντας απέναντι σε κακές ομάδες και ενώ ήταν καλός γενικά στην σεζόν, νομίζω ότι θα ζητήσει περίσσοτερα από όσα θα έπρεπε να πάρει. Έχει ενδιαφέρον να παρακολουθήσουμε το story εδώ. Πάντως οι Giants δεν πρέπει να τον χάσουν, ούτε να τον ακριβοπληρώσουν. Αν θα το καταφέρουν θα το δούμε.
Ο JJ Watt είναι ο ηθικός MVP. Από τις καλύτερες χρονιές που έχει κάνει παίχτης. Αλλά η ομάδα του δεν μπήκε στα playoff. Για μένα αυτό αποτελεί προυπόθεση για να πάρεις το MVP. Όταν έχεις κάνει τέτοια σεζόν όμως πως γίνεται να μην το πάρεις; Θα έκανα την εξαίρεση.
Αλλά και ο Rodgers το αξίζει. Ήταν εντυπωσιακός. Και επειδή το βραβείο δίνεται μια μέρα πριν το SB, θεωρώ ότι αν φτάσει εκεί η ομάδα του, θα το πάρει. Ειδικά αν έχει κερδίσει και τους Seahawks.
Oι Falcons σώθηκαν από την συντριβή τους απέναντι στους Panthers. Ευτυχώς δεν μπήκαν στα playoff και έδιωξαν τον Mike Smith.
Μεγαλη απορία μου προκαλεί ότι ο Marrone επέλεξε να φύγει από τους Bills.
Οι Browns έκαναν την καλύτερη σεζόν τους εδώ και χρόνια και παρόλα αυτά μοιάζουν να είναι μερικά βήματα μακριά από να καταστρέψουν την ομάδα τους για του χρόνου τουλάχιστον.
Από τα καλύτερα που διάβασα για την προσπάθεια εύρεσης προπονητή από τους Bears. Έχει και η Ευρώπη πρωταθλήματα american football..
Η καρέκλα των 49ers είναι δίκοπο μαχαίρι για όποιον πάει.
Θέλω να δώ πάρα πολύ το Lions-Seahawks. Μακάρι ο Θεός του football να το κάνει πραγματικότητα.
Αυτά τα λίγα από εμένα, να απολαύσετε τα παιχνίδια και θα τα πούμε ξανά σύντομα! Για οποιοδήποτε θέμα ή πρόταση έχετε να κάνετε μην διστάσετε να επικοινωνήσετε μαζί μας στο e-mail του site!
Previous Post Champagne Supernova's Notebook: Thanksgiving edition!
Next Post Champagne Supernova's Notebook: Tom Brady's Superbowl Edition!
About The Author: Champagne Supernova
Οπαδός των Giants από το 2007, όταν και υιοθέτησε από νωρίς ένα underdog στα playoffs. Ο ορισμός του πανηγυριτζή τότε, αλλά και ο πιο πιστός οπαδός έκτοτε. Η όρεξη του για διάλογο είναι τόσο μεγάλη, αλλά όχι μεγαλύτερη από την ανάγκη του να προσηλυτίσει τους άλλους στην άποψη του.Είναι η ψυχή του podcast. Είναι ο Παναγιώτης. Πιστός και παραγωγικός στρατιώτης του NFLgreece και να φανταστεί κανείς ότι γράφει χωρίς την επήρεια καφέ που δεν του αρέσει! Στις εκτός NFL ώρες του, ασχολείται με τα τρόφιμα ως πτυχιούχος χημικός μηχανικός, πίνει coca cola, ακούει ποιοτική μουσική και κάνει συλλογή από ιδιοτροπίες στο φαγητό.